A JÉGKORSZAK HATÁSA. 
371 
mely a legfelső congeriaréteg hullámosán kivájt felületén foglalt helyet, de 
oly módon, hogy az odahordást víznek azért nem lehet tulajdonítani, mert 
a hömpölyök nem a nehézségi törvénynek engedelmeskedve, hanem ennek 
ellenére is vannak elhelyeződve, mit nem a rendesen szintező víz, hanem 
csak egy zavarosan torlaszoló tényező, mint a minőnek a jeget ismerjük, 
idézhetett így elő. 
A példákat szaporíthatnám, de egyet megpendítek még, azt, hogy a 
domborzati viszonyokat latba vetve úgy azon mélyedményt, melyben a 
Balaton, mind azt, melyben a velenczei tó van, a nyugatról amott meredekeb¬ 
ben, itt lankásabban lenyomuló jégtömegek kivájó hatásának tulajdonítom. 
Mindezek után azt tartom, hogy a geologoknak a felület tanulmányo¬ 
zásánál a glacial működés esélyeivel általánosabban kellene foglalkozni mint 
eddig, mert valamint azon néhány év óta, hogy Németországban is minden 
alkalommal figyelnek a jégkorszaki hatásokra, az adatok felette érdekesen 
felszaporodtak, úgy ez Magyarország területén is be fogna következni. 
Míg eddigi kutatásainknál csak meglepetéseket kerestünk a glacial kor¬ 
szakból, ezután mint kétséget nem tűrőt tekintsük, hogy általános hatású 
glacial korszak Magyarország területén is volt, melynek nyomai azonban hol 
elmosódtak és így fel nem ötlők, hol pedig élesebb kifejezést tanúsítanak, 
de ezen esetben ne tekintsük azt valami kivételnek, hanem csak az általános 
viszonyok egy jobb kifejezésü emlékének. 
Én, mióta Algériában nagy területen láttam azt a sajátszőni vörös agya¬ 
got az ő helix- meg mészkőzárványaival, melyet az ottani geologok «dilu- 
viurn rouge» néven neveznek, nem kétlem, hogy a magas Atlas is jeges volt, 
és hogy az arról lecsúszó jégtömeg torlaszolta a lapály felé ezen negyedkor¬ 
szaki agyagos réteget. 
Ha északi Afrika ezen magaslatát jég bontotta, akkor bízvást követ¬ 
keztethetjük, hogy nem csak Magyarország mint a Centrál-Alpok keleti 
dependentiája, hanem ugyanezen Alpok déli lejtőjének területei épen úgy, 
mint a Pyrenáek és a Sierra Nevada oldalain is a negyedkorban a jégtöme¬ 
gek megvoltak, szóval, hogy a glacial korszak egész Európán terjedett volt 
ki, és a Föld physikájának egy oly phasisát képezi, melyre az okot feltalálni 
eddig még nem sikerült. 
Hozzászólások: 
Dr. Staub Móricz kiemeli azt, hogy mindeddig Magyarország jég¬ 
korszakára nézve oly kimerítő tudomást nem vettünk, mint most a szakosz¬ 
tály elnökének megnyitó beszédéből és megjegyzi, hogy valószínűleg a gle- 
cserek olvadásából származó roppant vízmennyiségének tulajdoníthatjuk az 
Alföldünkön ismeretes és még nem ismeretes, azaz még létező és már 
nem létező nagy kiterjedésű tőzegterületek keletkezését. A jégkorszak alatt 
(255) 24 * 
